**CENU APTAUJA Nr. TNPz 2023/84**

**“Rotaļu laukuma iekārtu** **piegāde un uzstādīšana Lībagu sākumskolā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets:**Rotaļu laukuma iekārtu piegāde un uzstādīšana Lībagu sākumskolā.**
	2. Prasības norādītas 1. pielikumā – Tehniskā specifikācija.
	3. **Paredzamais līguma izpildes laiks:** 4 (četru) nedēļu laikā no līguma noslēgšanas brīža.
	4. **Garantija:** Piegādātājs garantē piegādāto iekārtu un materiālu kvalitāti, un garantijas servisa nodrošināšanu **24 (divdesmit četrus) mēnešus** pēc piegādes veikšanas un iekārtu uzstādīšanas, un novērš garantijas laikā radušos defektus.
	5. **Izpildes vieta:** Lībagu sākumskola, Dižstende, Lībagu pagasts, Talsu nov., LV-3258.
	6. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu: iepirkumi@talsi.lv līdz **2023. gada 10. novembrim,** **plkst. 09.00.**
	2. Kontaktpersona: Lībagu sākumskolas direktore Solveiga Dāvidsone, tālr. 27048043.
	3. Iesūtot piedāvājumu pretendentiem **obligāti** jānorāda: Pieteikums Nr. TNPz 2023/84 “Rotaļu laukuma iekārtu piegāde un uzstādīšana Lībagu sākumskolā”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Piedāvājumam pilnībā jāatbilst 1. pielikumam – Tehniskā specifikācija.
	3. Pretendentam iepriekšējo 5 (piecu) gadu laikā (2018., 2019., 2020., 2021., 2022. un 2023. gadā līdz piedāvājuma iesniegšanas dienai) ir līdzvērtīga pieredze vismaz 1 (viena) līguma izpildē, kura ietvaros ir piegādātas un uzstādītas rotaļu laukuma iekārtas. Pretendentam jāiesniedz iepriekšējās pieredzes saraksts atbilstoši 3. pielikumam – Pretendenta pieredzes saraksts. Pasūtītājam ir tiesības pārliecināties par sniegto informāciju, sazinoties ar norādīto pakalpojumu saņēmēja kontaktpersonu.
	4. Piedāvājums jāiesniedz, aizpildot 2. pielikumu – Pretendenta pieteikums un finanšu piedāvājums.
	5. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Avansa maksājums 20% (divdesmit procentu) apmērā jāveic 10 (desmit) darba dienu laikā pēc līguma noslēgšanas un atlikušās summas samaksa jāveic 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un Tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un Tehniskajā specifikācijā noteiktajām prasībām, kā arī citos gadījumos, kas noteikti normatīvajos aktos.